b"\n_START_ARTICLE_\nJosh Duhamel\n_START_SECTION_\nBiografia\n_START_PARAGRAPH_\nDuhamel va n\xc3\xa9ixer a Minot (Dakota del Nord), dins d'una fam\xc3\xadlia cat\xc3\xb2lica, fill de Bonnie L. Kemper, una professora d'educaci\xc3\xb3 f\xc3\xadsica, i Larry David Duhamel, un comerciant. T\xc3\xa9 descend\xc3\xa8ncia francocanadenca, irlandesa, anglesa, alemanya i noruega._NEWLINE_Els seus pares es van divorciar quan era petit. Va cr\xc3\xa9ixer amb la seva mare i les seves tres germanes petites, Ashlee, Mckenzee i Kassidy. Duhamel va estudiar a la Minot State University i va jugar com a quarterback de reserva a l'equip de futbol americ\xc3\xa0 de la universitat. Va estudiar per ser dentista, per\xc3\xb2 va deixar els estudis quan li faltava un cr\xc3\xa8dit i mig per treure's el t\xc3\xadtol."